b'\n_START_ARTICLE_\nJungtini\xc5\xb3 Amerikos Valstij\xc5\xb3 Konstitucija\n_START_SECTION_\nIstorija\n_START_PARAGRAPH_\nFiladelfijos konstitucinis suva\xc5\xbeiavimas pri\xc4\x97m\xc4\x97 JAV konstitucij\xc4\x85 1787 met\xc5\xb3 rugs\xc4\x97jo 17 dien\xc4\x85 Filadelfijoje, o v\xc4\x97liau \xc5\xa1i konstitucija vis\xc5\xb3 \xc5\xbemoni\xc5\xb3 vardu buvo ratifikuota atskirose valstijose vykusiuose suva\xc5\xbeiavimuose. Konstitucija nuo jos pri\xc4\x97mimo buvo pataisyta 27 kartus. Pirmosios de\xc5\xa1imt JAV konstitucijos patais\xc5\xb3 yra vadinamos Teisi\xc5\xb3 biliu. \xe2\x80\x9eKonfederacijos ir am\xc5\xbeinos s\xc4\x85jungos straipsniai\xe2\x80\x9d buvo pirmasis dokumentas, laikytas pirm\xc4\x85ja JAV konstitucija.Ta\xc4\x8diau JAV konstitucija, kaip pagrindinis JAV dokumentas, pakeit\xc4\x97 Konfederacijos straipsnius. Konstitucija u\xc5\xbeima pagrindin\xc4\x99 viet\xc4\x85 JAV teis\xc4\x97je ir politin\xc4\x97je kult\xc5\xabroje. \xc5\xa0is ra\xc5\xa1ytinio dokumento originalas yra demonstruojamas Nacionalini\xc5\xb3 archyv\xc5\xb3 ir dokument\xc5\xb3 valdyboje Va\xc5\xa1ingtone.'